CELEX: 62014TA0452
Language: sk
Date: 2015-06-11 00:00:00
Title: Vec T-452/14: Rozsudok Všeobecného súdu z 11. júna 2015 – Laboratoires CTRS/Komisia (Humánne lieky — Lieky na ojedinelé ochorenia — Povolenie na uvedenie na trhu lieku Cholic Acid FGK (s novým názvom Kolbam) — Liečebné indikácie — Výhradné postavenie na trhu — Článok 8 ods. 1 nariadenia (ES) č. 141/2000)

27.7.2015   
            
            
               SK
            
            
               Úradný vestník Európskej únie
            
            
               C 245/17
            
         Rozsudok Všeobecného súdu z 11. júna 2015 – Laboratoires CTRS/Komisia
   (Vec T-452/14) (1)
   
   ((Humánne lieky - Lieky na ojedinelé ochorenia - Povolenie na uvedenie na trhu lieku Cholic Acid FGK (s novým názvom Kolbam) - Liečebné indikácie - Výhradné postavenie na trhu - Článok 8 ods. 1 nariadenia (ES) č. 141/2000))
   (2015/C 245/20)
   Jazyk konania: angličtina
   
      Účastníci konania
   
   
      Žalobkyňa: Laboratoires CTRS (Boulogne-Billancourt, Francúzsko) (v zastúpení: K. Bacon, barrister, M. Utges Manley a M. Vickers, solicitors)
   
      Žalovaná: Európska komisia (v zastúpení: E. White, P. Mihaylova a A. Sipos, splnomocnení zástupcovia)
   
      Predmet veci
   
   V prvom rade návrh na čiastočné zrušenie vykonávacieho rozhodnutia Komisie C(2014) 2375 zo 4. apríla 2014 o povolení, za výnimočných okolností, na uvedenie na trhu humánneho lieku na ojedinelé ochorenia „Cholic Adic FGK – kyselina cholová“ v zmysle nariadenia Európskeho parlamentu a Rady (ES) č. 726/2004 zmeneného a doplneného vykonávacím rozhodnutím Komisie C(2014) 6508 z 11. septembra 2014, ktorým sa reviduje a mení povolenie na uvedenie na trhu priznané za výnimočných okolností rozhodnutím C(2014) 2375 pre humánny liek na ojedinelé ochorenia „Kolbam – kyselina cholová“ v rozsahu, v akom v podstate uvádza, že uvedenie tohto lieku na trhu sa povoľuje pre liečebné indikácie lieku Orphacol, a subsidiárne návrh na zrušenie článku 1 tohto rozhodnutia
   
      Výrok rozsudku
   
   
               1.
            
            
               Vykonávacie rozhodnutie Komisie C(2014) 2375 zo 4. apríla 2014 o povolení, za výnimočných okolností, na uvedenie na trhu humánneho lieku na ojedinelé ochorenia „Cholic Adic FGK – kyselina cholová“ v zmysle nariadenia Európskeho parlamentu a Rady (ES) č. 726/2004, zmenené a doplnené vykonávacím rozhodnutím Komisie C(2014) 6508 z 11. septembra 2014, ktorým sa reviduje a mení povolenie na uvedenie na trhu priznané za výnimočných okolností rozhodnutím C(2014) 2375 pre humánny liek na ojedinelé ochorenia „Kolbam – kyselina cholová“, sa zrušuje.
            
         
               2.
            
            
               Európska komisia znáša svoje vlastné trovy konania a je povinná nahradiť trovy konania, ktoré vznikli Laboratoires CTRS.
            
         
               3.
            
            
               ASK Pharmaceuticals GmbH znáša svoje vlastné trovy konania.
            
         
      (1)  Ú. v. EÚ C 253, 4.8.2014.